open-index/open-wikipedia-markdown huggingface dataset:
Heitmann

**Heitmann** is de Familiennaam von

,
* Annegret Heitmann (* 1952), düütsche Skandinavistin,
,
* Axel C. Heitmann (* 1959), düütschen Chemiker un Manager,
* Bernhard Heitmann (* 1942), düütschen Kunsthistoriker un Museumskurater,
* Birte Gutzki-Heitmann (* 1977), düütsche Politikerin,
* Carlheinz Heitmann (* 1937), düütschen Schauspeler,
* Christine Heitmann (* 1937), düütsche Grafikerin un Bildhauerin,
* Clemens Heitmann (1818–1894), düütschen Richter un Parlamentarier,
* Clemens Heitmann (* 1969), düütschen Historiker,
* Edward Heitmann (1878–1934), austraalschen Politiker,
* Finn Heitmann (* 1985), düütschen Cyclocrossfohrer,
* Friedrich Heitmann (1853–1921), düütschen Architekt,
* Fritz Heitmann (1891–1953), düütschen Organist,
* Hans Heitmann (1904–1970), düütschen Schriever,
* Herbert Heitmann (1901–?), düütschen Jurist un Politiker,
,
* Joern Heitmann (* 1968), düütschen Speelbaas,
,
* Karl Heitmann (1869–1947), düütschen Politiker,
* Klaus Heitmann (1930–2017), düütschen Romanist,
* Klaus-Jürgen Heitmann (* 1968), düütschen Weertschopsinschenör,
* Linda Heitmann (* 1982), düütsche Politikerin,
* Ludwig Heitmann (1880–1953), düütschen lutherschen Theoloog,
* Margret Heitmann (* 1948), düütsche Pädagogin,
* Matthias Heitmann (* 1971), düütschen Journalist un Schriever,
* Nina Heitmann (* 1974), düütsche Rapperin un Schauspelerin,
* Oliver Heitmann (* 1969), düütschen Volleyballspeler,
* Steffen Heitmann (* 1944), düütschen Politiker,
* Tanja Heitmann (* 1975), düütsche Schrieversche,
* Walter Heitmann (1904–1990), düütschen Draffrennfohrer, Peertrainer un -tüchter,
* Wolfgang Heitmann (1943–2015), düütschen Pianist, Kumponist un Musikpädagoog.

Kiek ok bi: Heidmann, Heidtmann, Heitman.
Adolf Heitmann

**Adolf Heitmann** is de Naam von

* Adolf Heitmann (1858–1946), düütschen Pädagoog un Schriever,
* Adolf Heitmann (1890–1951), düütschen Politiker.
August Heitmann

**August Heitmann** is de Naam von

* August Heitmann (1869–1941), düütschen Gewerkschafter un Politiker,
* August Heitmann (1907–1971), düütschen Swemmer.
Jan Heitmann

**Jan Heitmann** is de Naam von

* Jan Heitmann (* 1960), düütschen Historiker un Journalist,
* Jan Heitmann (* 1976), düütschen Pokerspeler un -trainer.
Adolf Heitmann (Politiker)

**Adolf Heitmann** (* 20. Mai 1890 in Leh; † 12. Oktober 1951 in Bremen) weer en düütschen Politiker von de SPD un Maat von de Breemsche Börgerschop.  

Heitmann is 1890 in Leh boren, dat later Deel von Wersermünn un Bremerhoben worrn is. He weer Maat von de SPD. Von November 1946 bet 1947 weer he Maat von de eerste wählte Breemsche Börgerschop un in Deputatschonen von de Börgerschop aktiv. 

## Quellen
* Norbert Korfmacher: *Mitgliederverzeichnis der Bremischen Bürgerschaft 1946 bis 1996* (Kommunalpolitik, Bd. 1). LIT-Verlag, Münster 1997, ISBN 3-8258-3212-0.
Birte Gutzki-Heitmann

**Birte Gutzki-Heitmann** (* 18. August 1977 in Winsen) is en düütsche Politikerin von de SPD. Se is siet März 2011 Maat von de Hambörgsche Börgerschop.

Gutzki-Heitmann is 1977 in Winsen boren. Se hett en Lehr as Discher maakt un is sietdem as sülvsstännige Möbeldischerin aktiv. Se is verheiraadt un hett een Dochter.

## Politik

Von 2001 bet 2011 weer Gutzki-Heitmann Maat von de Bezirksversammlung von’n Bezirk Horborg un dor Bisitterin in’n Frakschoonsvörstand un kultur- un sportpolietsche Sprekerin.

Bi de Börgerschopswahl 2011 weer se för de SPD Kannedaat in’n Wahlkreis Horborg un hett mit 7,9&nbsp;% von de Stimmen en Mandaat in de 20. Börgerschop kregen. In düsse Legislaturperiood weer se Maat in’n Utschuss för Weertschop, Innovatschoon un Medien, in’n Utschuss Öffentliche Ünnernehmens un in’n Kulturutschuss. Bi de Börgerschopswahl 2015 hett Gutzki-Heitmann wedder en Direktmandaat in’n Wahlkreis Horborg wunnen un is dormit siet März 2015 Maat von de 21. Hambörgsche Börgerschop.

## Weblenken
* Birte Gutzki-Heitmann op de Websteed von de SPD-Frakschoon in de Börgerschop (hoochdüütsch)

## Footnoten
Jürgen Heitmann de Jüngere

**Jürgen Heitmann de Jüngere** (* 1627 in Wilster; † 1671) weer en Bildensnieder in Heid un Oterndörp.

Heitmann is 1627 as Söhn von Jürgen Heitmann den Ölleren in Wilster boren. Nich later as 1640 is he na Heid tagen. Üm 1650 rüm is he denn von Heid na Oterndörp ümtagen.

## Warken

* 1640/1641: Dööp in de Jürgen-Kark in Heid
* 1646: Altar in de Remigius-Kark in Albersdörp
* Altar in de Hillig-Krüüz-Kark in Windbargen
* 1648: Kanzel un Dööp in de Katharinen-Kark in Noordhasteed
* 1661: Priech in de Severi-Kark in Oterndörp
* 1663: Altar, Kanzel, Dööpengel un Krüzigungsgrupp in de Georg-Kark in Öberndörp
* Putten op’n Dööpketel in de Nicolai-Kark in Olenbrook
* 1665: Altarbild in de Jacobi-Kark in de Worth
* 1671: Kanzel in de Wilhadi-Kark in Helmworth

Ok Hörnschäpp un Trohen sünd von em nableven.
Hogendannen

**Hogendannen** () is en lütten Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi.

## Geografie

Hogendannen liggt an’n Rand von de Masch von de Elv na de Randmooren un dormit ok an de Grenz von Oolland. De Hoff liggt in dat Naturschuulrebeed Moor bi Buxthu.

De Naveröörd sünd Weid, Finkenriek un Rübk in’n Noordoosten, Öbergünnermoor in’n Oosten, Öbergünn un Imbeek in’n Süden, Oostmoor un Buxthu in’n Süüdwesten un Neeland un Moorenn in’n Noordwesten.

## Historie

In Hogendannen hett dat fröher en Weertshuus geven. Vondaag warrt op’n Hoff blots noch Bueree dreven.

### Verwaltungsgeschicht

De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn.

De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen.

### Inwahnertall

### Religion

Hogendannen is evangeelsch-luthersch präägt un höört to dat Kaspel von de Petrus-Kark in Buxthu. Bet in de Tied üm 1800 rüm hett de Oort aver noch to dat Kaspel von de Nicolai-Kark in Ilsdörp tohöört.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

För Hogendannen is de freewillige Füürwehr Buxthu mit tostännig.

### Verkehr

An Hogendannen langs löppt de Kreisstraat 40, de in’n Noordoosten in’n Landkreis Horborg in de K&nbsp;19 övergeiht un in Nincoperdiek an de Landsstraat 235 ran löppt, In’n Süüdwesten geiht de K&nbsp;40 na Buxthu un an de Bundsstraat 73.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so acht Kilometer in’n Noordwesten von Hogendannen an de K&nbsp;26. In Tokumst warrt de A&nbsp;26 aver noch wieder boot un denn schall dat twee Kilometer in’n Westen de Opfohrt 7 Buxthu an de K&nbsp;40 geven.

De nächste Bahnhoff is so bi fiev Kilometer wied weg in’n Süüdwesten de Bahnhoff Buxthu an de Nedderelvbahn.

### Scholen

De Kinner ut Hogendannen gaht na de Grundschool Horbörger Straat in Buxthu. Fröher sünd se op de lütte Volksschool in Oostmoor gahn.

## Footnoten
Jens Enevoldsen

**Jens Evald Enevoldsen-Elsing** (* 23. September 1907 in Kopenhagen; † 23. Mai 1980) weer en däänsch Schachmeester.

## Loopbahn
Enevoldsen weer fiev Mal däänsch Landsmeester (1940, 1943, 1947, 1948, un 1960). 1939 verlor he dat Playoff un 1950 wurr he ok Eerst verlor aber dör Losentscheeden.
 
Bi dat Zonenturnier 1947 in Helsinki keem he up den 4. Platz, wiels sück  Eero Böök un Gösta Stoltz den eersten Platz deelen deen.

Enevoldsen hett ok 11 Mal för de Däänsch Natschonalmannschap an Schacholympiaden deelnommen (1933, 1935, 1937, 1939, 1950, 1952, 1956, 1958, 1966, 1970, un 1972).
För sien Leistungen kreeg he 1950 vun de FIDE den Titel Internatschonal Meester tospraaken un wurr 1960 internatschonaler Schiesdrichter. 

Enevoldsen hett sück buterdem as Schachschriever in Däänmark en Naam maakt. He schreev mehrere Schachböker un een Book över Bridge.

## Weblenken
* Jens Enevoldsen in de Datenbank vun chessgames.com (engelsch)
* vullständig Naam un Bild
* Jens Enevoldsen in de Datenbank vun olimpbase.org

## Enkeld Nahwiesen
Öbergünnermoor

**Öbergünnermoor** () is en lütten Oort in de Gemeen Buxthu in’n Landkreis Stood, Neddersassen. Binnen de Gemeen höört dat Rebeed to de polietsche Oortschop Öbergünn/Ketzendörp.

## Geografie

Öbergünnermoor liggt an’n Rand von de Masch von de Elv na de Randmooren un dormit ok an de Grenz von Oolland. De Oort liggt in dat Naturschuulrebeed Moor bi Buxthu.

De Naveröörd sünd Finkenriek in’n Noorden, Rübk un Nincoperdiek in’n Noordoosten, Vosshusen in’n Süüdoosten, Ketzendörp, Öbergünn un Imbeek in’n Süden, Oostmoor un Buxthu in’n Süüdwesten, Hogendannen in’n Westen un Weid in’n Noordwesten.

## Historie

### Verwaltungsgeschicht

De Oort leeg vör 1859 in de Huusvaagdie Mesborg von dat Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Kreis Horborg.

Öbergünnermoor hett fröher jümmer to de Gemeen Öbergünn höört, de an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt is. Vondaag is de Oort binnen de Gemeen Buxthu Deel von de Oortschop Öbergünn/Ketzendörp.

### Inwahnertall

### Religion

Öbergünnermoor is evangeelsch-luthersch präägt un höört to dat Kaspel von de Nicolai-Kark in Ilsdörp.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

För Öbergünnermoor is de freewillige Füürwehr Öbergünn mit tostännig.

### Verkehr

Von Öbergünnermoor kummt een in’n Süden na Öbergünn an de Bundsstraat 73 un in’n Noorden na Rübk an de Kreisstraat 19. De K&nbsp;19 löppt von Rübk in’n Süüdwesten as Kreisstraat 40 na Buxthu un in’n Oosten an de Landsstraat 235. De L&nbsp;235 wedder föhrt in’n Noorden na Neefeld un in’n Süden as B&nbsp;3n na Vosshusen un an de B&nbsp;73. Över de B&nbsp;73 kummt een in’n Oosten över Fischbeek un Neegraven na Horborg.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so teihn Kilometer in’n Noordwesten von Öbergünnermoor an de K&nbsp;26. In Tokumst warrt de A&nbsp;26 aver noch wieder boot un denn schall dat dree Kilometer in’n Oosten de Opfohrt 8 Vosshusen an de L&nbsp;235/B&nbsp;3n geven. De Opfohrt 44 Raad op de Autobahn 1 (Afsnidd Hamborg–Bremen) liggt 13 Kilometer in’n Süden.

De nächste Bahnhoff is so bi söven Kilometer wied weg in’n Süüdwesten de Bahnhoff Buxthu an de Nedderelvbahn twüschen Cuxhoben un Hamborg. De Bahnhoff Vosshusen an de Lien S3 von de S-Bahn Hamborg liggt sogor blots fiev Kilometer in’n Süüdoosten.

### Scholen

Na Grundschool gaht de Kinner op de Grundschool Ooldklooster. Ganz fröher sünd de Kinner op de Volksschool in Wulmsdörp gahn.

## Footnoten
Nincoperdiek

**Nincoperdiek** () is en Oort in de Gemeen Vosshusen in’n Landkreis Horborg, Neddersassen.

## Geografie

De Oort liggt in de Masch von de Ünnerelv un dormit in Oolland. Na Süden to slütt sik Moor an.

De Naveröörd sünd Liedenkummer in’n Süden in’n Noorden, Fischbeek in’n Süüdoosten, Vosshusen in’n Süden, Rübk un Finkenriek in’n Süüdwesten, Moorenn in’n Westen un Hoov in’n Noordwesten.

## Historie

Nincoperdiek hett fröher as Deel von Neefeld gullen. Anners as de Rest von Neefeld hett Nincoperdiek aver to Nincop höört un nich to Hasselwarder.

To Nincoperdiek höört ok de fröhere Oortsdeel Piep.

### Verwaltungsgeschicht

Vör 1852 hett de Oort to dat Gericht Nincop tohöört un denn von 1852 bet 1885 to dat Amt Jörk. Von 1885 bet 1932 weer Nincoperdiek in’n Kreis Jörk un is denn Deel von’n Landkreis Horborg worrn.

De Oort hett fröher jümmer to de Gemeen Nincop tohöört, de 1929 aver mit Hasselwarder to de Gemeen Neefeld tohoopleggt worrn is. Dorbi is Nincoperdiek an de Gemeen Rübk afgeven worrn. Nadem Neefeld denn 1937 mit dat Groot-Hamborg-Gesett an Hamborg fullen is, is Nincoperdiek nu sogor in en anner Bundsland as Nincop.

Mit de Gemeenreform in Neddersassen to’n 1. Juli 1972 in Neddersassen is de Gemeen Rübk Deel von de Gemeen Vosshusen worrn.

### Inwahnertall

: * tohoop mit de Piep

### Religion

Nincoperdiek is evangeelsch-luthersch präägt un höört to dat Kaspel von de Pankratius-Kark in Neefeld.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

För Nincoperdiek is de freewillige Füürwehr Rübk mit tostännig.

### Verkehr

Dör Nincoperdiek löppt de Landsstraat 235, de in’n Noorden na Neefeld geiht un in’n Süden as Bundsstraat 3n na Vosshusen un an de B&nbsp;73. Von de L&nbsp;235 geiht na Süüdwesten de Kreisstraat 19 af, de in’n Landkreis Stood as K&nbsp;40 wiederlöppt na Buxthu.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so twölv Kilometer in’n Westen von Nincoperdiek an de K&nbsp;26. In Tokumst warrt de A&nbsp;26 aver noch wieder boot un denn schall dat blots en poor hunnert Meter in’n Süden de Opfohrt 8 Vosshusen an de L&nbsp;235/B&nbsp;3n geven. De Opfohrt 32 Heimfeld op de Autobahn 7 (Afsnidd Hamborg–Hannover) liggt 13 Kilometer in’n Süüdoosten un de Opfohrt 44 Raad op de Autobahn 1 (Afsnidd Hamborg–Bremen) 16 Kilometer in’n Süden.

De nächste Bahnhoff is so bi acht Kilometer wied weg in’n Süüdwesten de Bahnhoff Buxthu an de Nedderelvbahn twüschen Cuxhoben un Hamborg. De Bahnhoff Vosshusen an de Lien S3 von de S-Bahn Hamborg liggt blots dree Kilometer in’n Süden.

## Footnoten
Rainer Weiss

**Rainer Weiss** (nömmt **Rai Weiss**; * 29. September 1932 in Berlin) is en US-amerikaansch Physiker, de en vun de führen Wetenschapler bi dat LIGO-Projekt vun en  Gravitatschonswellendetektor is. 2017 wurr hüm gemeensam Kip Stephen Thorne un Barry Clark Barish de Nobelpries för Physik för *entscheeden Bidrääg to den [[LIGO]]-Detektor un de Opdecken vun  [[Gravitatschonswelle]]n* tospraaken.
## Leven
Rainer Weiss is en vun twee Kinner ut en jöödsch-christlichen Familie. Sien Vader Friedrich Weiss weer Neuroloog, Kommunist un Früend vun de Familie Rathenau. Sien Familie is vör de Natschonalsozialisten in Düütschland tonächst nah Prag un 1938 wieder in de  USA flücht.

Weiss gung in New York City in de (Columbia Grammar School) un hett later an dat  Massachusetts Institute of Technology (MIT) studeert, wo he 1955 sien Bachelor-Afschluss maaken dee un 1962 bi Jerrold Zacharias sien Doktertitel kreeg. As Post-Doktorand weer he bit  1962 an de Tufts University als Instructor un Assistant Professor un dornah an de Princeton University, wo he mit Robert Dicke un David Todd Wilkinson tosommen arbeiten dee. Af 1964 weer he as Assistant Professor an MIT, wo he 1967 Associate Professor un 1973 Perfesser wurr. Siet 2001 is he dor Professor Emeritus un to glieker Tiet Adjunct Professor an de Louisiana State University.

To sien Doktoranden tellt Nergis Mavalvala.

## Werk
Weiss hett sück anfangs mit Atomphysik un de Entwicklung vun Atomklocken befaat. He weer in de 1970er Johren en vun de Pioniere bi dat Meeten vun den Kosmischer Mikrowellenhintergrund mit Ballonmessungen un weer denn leitend an den COBE-Satellit to de sien Meeten bedeeligt. Enn‘ vun de 1980er Johren speel he en führen Rull bi de Entwicklung vun de  Laserinterferometer för Gravitatschonswellendetektoren, wat in dat LIGO-Projekt münnen dee.

## Ehrungen un Liddmaatschapen
1991 kreeg he de Exceptional Scientific Achievement Medal vun de NASA für dat COBE-Programm. He is Liddmaat vun de American Association for the Advancement of Science, de New York Academy of Sciences, de National Academy of Sciences un de American Academy of Arts and Sciences as ok Fellow vun de American Physical Society (APS). 2000 weer he Guggenheim Fellow un 2007 kreeg he den Einstein Prize vun de APS. 2006 kreeg he as Deel vun dat COBE-Team den Gruber-Pries in Kosmologie, 2016 nochmals, gemeensam mit annern in dat LIGO-Team. Ebenfalls 2016 kreeg he den Special Fundamental Physics Prize as ok den Shaw Prize, den Kavli-Pries un den Harvey-Pries. För 2017 wurrn hüm de Willis-E.-Lamb-Pries un de Prinzessin-von-Asturien-Pries tospraaken. Ebenfalls 2017 kreeg he den Nobelpries för Physik gemeensam mit Barry Clark Barish un Kip Stephen Thorne för sien entscheeden Bidrääg to den LIGO Detektor un de Observatschoon vun Gravitatschonswellen.

## Schriften
* *Gravitational Radiation.* In: *Reviews of Modern Physics.* Centennial Issue 1999
* mit Barish: *Ligo and the detection of gravivational waves.* In: *[[Physics Today]].* Oktober 1999

## Weblenken
* Siet an dat MIT
* Biographie bi de APS
* 

## Enkeld Nahwiesen
Düngel

**Düngel** () is en Hoff in de Gemeen Hagen in’n Landkreis Cuxhoben, Neddersassen. De Hoff höört polietsch al von öllers bi Leernst mit bi.

## Geografie

De Hoff liggt op de Oosterholter Geest in’n Forst Düngel. Dat Water ut dat Rebeed flütt af na’n Aschwarder Floodgraven.

De Naveröörd sünd Leernst in’n Noorden, Hein, Wolsbuddel un Brockmannsmöhlen in’n Noordoosten, Vosloog un Buggehorn in’n Oosten, de Meyenbörger Wahnplätz Grote-Kamp un Brakland in’n Süden, de Meyenbörger Wahnplätz Brandbarg un Swanenbarg in’n Süüdwesten un Seedörp in’n Noordwesten.

## Historie

De Hoff Düngel is 1770 as Forsthuus anleggt worrn. Vörher harr de Hoff Seedörp de Forstopsicht in’n Forst Düngel, de vondaag en Grött von 240 Hektar hett. 1885 is dat hüdige Forsthuus boot worrn.

Bi Düngel in’t Holt doot ok de Ganggräver Leernst 82 un 83 liggen.

### Verwaltungsgeschicht

In de Franzosentied von 1810 bet 1814 hett de Hoff to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Hoff hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

Düngel hett fröher jümmer to de Gemeen Leernst mit tohöört. De Gemeen Leernst is an’n 1. März 1974 mit de Gemeenreform in Neddersassen Deel von de Gemeen Wolsbuddel worrn. An’n 1. Januar 2014 is de Gemeen Wolsbüddel denn an de ne’e Gemeen Hagen kamen. Binnen de Gemeen billt nu Leernst en Oortschop, to de ok Düngel mit tohöört.

### Inwahnertall

### Religion

Düngel is evangeelsch-luthersch präägt un höört to dat Kaspel von de Lucia-Kark in Wolsbuddel.

För de Kathoolschen is de Hillig-Hart-Jesu-Kark in Geestmünn tostännig.

De Lüüd warrt op’n Karkhoff in Leernst begraven. De is 1959 anleggt worrn. Vörher sünd de Lüüd bi de Kark in Wolsbuddel begraven worrn.

## Weertschop un Infrastruktur

För Düngel is de freewillige Füürwehr  mit tostännig.

### Verkehr

De lüttje Straat, an de Düngel liggt, löppt in’n Noordoosten na Leernst an de Kreisstraat 48 un in’n Süüdwesten na Meyenborg an de Landsstraat 134. Von dor geiht de L&nbsp;134 in’n Süden na Swonewebel un Bremen-Blomendal un in’n Noorden över Uthleer na Hagen. De K&nbsp;48 föhrt von Leernst in’n Westen na Uthleer un in’n Oosten över Wolsbuddel an de L&nbsp;135.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so dree Kilometer in’n Noordwesten von Düngel an de K&nbsp;48.

De nächste Bahnhoff is so bi 15 Kilometer wied weg in’n Noordoosten de Bahnhoff Lübbs an de Bahnlien Bremen–Bremerhoben.

### Scholen

Bet 1970 sünd de Kinner von Düngel op de Volksschool in Leernst gahn. Nu gaht de Kinner op de Grundschool Uthleer un för de annern Schoolformen na Hagen.

## Footnoten
Paul Eduard Waldraff

**Paul Eduard Waldraff** (* 16. Juli 1870 in Wurzach; † 2. Juni 1917 in Waschwilischki) weer en düütsch Grafiker, de bi de Rieksdruckeree in Berlin beschäftigt weer. Berühmtheit kreeg sien Entwurf vun de Germania-Breefmarkenserie, de tüschen 1900 un 1922 in dat Düütsch Riek in Gebruuk weer. 

Studeert hett he in Stuttgart un kreeg ansluutend en Anstellung bi de Rieksdruckeree in Berlin. Dor hett he ok de Banknoten to 5 un 100 Mark entworfen, in dat Grundmuster vun de Geldschiens sünd de Initialen „PW“ to erkennen. Anner Arbeiten vun hüm sünd in' Jugendstil hollen. 1908 kreeg he den Dürerpries.

Eenig Tiet vör Utbröök vun den Eersten Weltkrieges verlor he sien Anstellung bi de Rieksdruckeree. Wiels den Krieg keem he as Landsturmmann to en Versörgungseenheit nah Litauen. Wiels en Heimaturlaub Anfang 1917 hett he sien langjohrig Leevste heiraadt. In'  Mai 1917 wurr he in't Feld an en Lungenentzündung krank un is doran an' 2. Juni 1917 in dat Feldlazarett 24 storven. He wurr up den Suldatenkarkhoff in Pranzjuny bisett.

## Literatur
* Heinz Hillmer: Ein Bild ging um die Welt – 75 Jahre Germania-Briefmarke, in *Archiv für deutsche Postgeschichte*, Hrsg.: DGPT, Heft 1/1975, S. 96–106.

## Weblenken
Lübbers

**Lübbers** is de Familiennaam von

* Bernhard Lübbers (* 1976), düütschen Historiker un Bibliothekar,
* Christian Lübbers (* 1977), düütschen Dokter,
* Claudia Lübbers (* 1978), düütsche Footballspelerin,
* Dietrich W. Lübbers (1917–2005), düütschen Physioloog,
* Georg Nicolaus von Lübbers (1724–1788), düütsch-däänschen Major, Etat- un Justizraad,
* Norbert Lübbers (* 1977), düütschen Dokumentarfilmer, Journalist un Produzent,
* Oskar von Lübbers (1845–1927), düütschen Generaalleutnant.

Kiek ok bi: Lubbers.
Lübberstedt

**Lübberstedt** is de hoochdüütsche Naam von

* Lübbs, Oort in de Gemeen Lübbs in’n Landkreis Cuxhoben, Neddersassen,
* Lübberstää, Oort in de Gemeen Gö’nstörp in’n Landkreis Horborg, Neddersassen.
Born (Landkreis Cuxhoben)

**Born** () is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Leernst.

## Geografie

De Oort liggt op de Oosterholter Geest. Knapp twee Kilometer in’n Oosten von Born löppt de Drept langs. Dat Water ut dat Rebeed flütt aver vör allen över dat Kuhfleet na’n Aschwarder Floodgraven hen af. In’n Noordwesten liggt dat Naturschuulrebeed Borner Moor.

De Naveröörd sünd Neenhusen in’n Noorden, Leernst in’n Oosten, Seedörp in’n Süden, Uthleer in’n Westen un Uthlederbarg un Harmonie in’n Noordwesten.

## Historie

Born höört von fröher her to Neenhusen, is aver al siet lange Tied mit Leernst tohoopwussen un warrt vondaag as en Deel von’n Oort Leernst ansehn.

### Verwaltungsgeschicht

In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Gericht Neenhusen tohöört un denn von 1852 bet 1885 to dat Amt Hagen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort hett fröher to de egenstännige Gemeen Neenhusen höört, de ut de dree Öörd Neenhusen, Born un Vosloog bestahn hett. An’n 1. April 1929 hett de Gemeen Neenhusen ehr Egenstännigkeit verloren un is Deel von de Gemeen Leernst worrn. An’n 1. März 1974 is de Gemeen Leernst mit de Gemeenreform in Neddersassen an de Gemeen Wolsbüddel kamen. An’n 1. Januar 2014 is de Gemeen Wolsbüddel Deel von de ne’e Gemeen Hagen worrn. Binnen de Gemeen Hagen höört Born sietdem to de Oortschop Leernst.

### Inwahnertall

### Religion

Born is evangeelsch-luthersch präägt un höört bi dat Kaspel von de Lucia-Kark in Wolsbuddel.

För de Kathoolschen is de Hillig-Hart-Jesu-Kark in Geestmünn tostännig.

De Doden warrt op’n Karkhoff Leernst begraven. De is 1959 anleggt worrn. Vörher sünd de Lüüd bi de Kark in Wolsbuddel begraven worrn.

## Weertschop un Infrastruktur

För Born is de freewillige Füürwehr Leernst mit tostännig.

### Verkehr

Born liggt in de Neegd von de Kreisstraat 48, de in’n Westen na Uthleer an de Landsstraat 134 löppt un in’n Noordoosten över Wolsbuddel an de L&nbsp;135 un wieder na Albst, Wohlthöben un Lübbs.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so twee Kilometer in’n Westen von Born an de K&nbsp;48.

De nächste Bahnhoff is so bi twölv Kilometer wied weg in’n Noordoosten de Bahnhoff Lübbs an de Bahnlien Bremen–Bremerhoben.

### Scholen

De Kinner ut Born gaht vondaag op de Grundschool Uthleer. Bet 1970 sünd se op de Volksschool in Leernst gahn. Ganz fröher güngen de Kinner in Wolsbuddel na School.

## Footnoten
Vosloog

**Vosloog** () is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Hein.

## Geografie

De Oort liggt op de Oosterholter Geest. Dat Water ut dat Rebeed flütt över Gravens na de Drept hen af, de so üm un bi 500 Meter in’n Noordoosten langsflütt.

De Naveröörd sünd Hein un Wolsbuddel in’n Noorden, Woldar, Hoop un Brockmannsmöhlen in’n Noordoosten, Garlst un Buggehorn in’n Süüdoosten, de Meyenbörger Oortsdelen Brakland un Grote-Kamp in’n Süüdwesten, Düngel un Seedörp in’n Westen un Leernst in’n Noordwesten.

## Historie

In Vosloog hett dat fröher dat Good Vosloog geven, dat de Familie von Weersbe tohöört hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Gericht Neenhusen tohöört un denn von 1852 bet 1885 to dat Amt Hagen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort weer fröher Deel von de Gemeen Neenhusen. Vosloog weer nich direkt mit Neenhusen verbunnen, dor hett noch Leernst twüschenlegen. Dorüm is Vosloog 1923 na de Gemeen Hein wesselt, wat dichter bi leeg. An’n 1. März 1974 is de Gemeen Hein mit de Gemeenreform in Neddersassen an de Gemeen Wolsbüddel kamen. An’n 1. Januar 2014 is de Gemeen Wolsbüddel Deel von de ne’e Gemeen Hagen worrn. Binnen de Gemeen Hagen höört Vosloog sietdem to de Oortschop Hein.

### Inwahnertall

### Religion

Vosloog is evangeelsch-luthersch präägt un höört bi dat Kaspel von de Lucia-Kark in Wolsbuddel.

För de Kathoolschen is de Hillig-Hart-Jesu-Kark in Geestmünn tostännig.

## Weertschop un Infrastruktur

För Vosloog is de freewillige Füürwehr Hein mit tostännig.

### Verkehr

Von Vosloog loopt Straten in’n Noorden na Hein un von dor na Leernst un Wolsbuddel an de Kreisstraat 48 ran un in’n Süüdoosten na Garlst an de Landsstraat 135. De L&nbsp;135 föhrt in’n Noordwesten twüschen Hagen un Braamst dör wieder na Bremerhoben-Wulsdörp un in’n Süden na Ihlpohl un Bremen-Noord.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so fiev Kilometer in’n Noordwesten von Vosloog an de K&nbsp;48.

De nächsten Bahnhööv sünd so bi 13 Kilometer wied weg an de Bahnlien Bremen–Bremerhoben de Bahnhoff Lübbs in’n Noordoosten un de Bahnhoff Olenbüttel in’n Oosten.

### Scholen

De Kinner ut Vosloog gaht na de Grundschool Uthleer.

## Footnoten
Buggehorn

**Buggehorn** () is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Garlst.

## Geografie

De Oort liggt op de Oosterholter Geest. Dat Water ut dat Rebeed flütt över’n Streekgraven na de Drept hen af.

De Naveröörd sünd Vosloog, Hein un Wolsbuddel in’n Noorden, Woldar, Hoop un Brockmannsmöhlen in’n Noordoosten, Garlst in’n Oosten, Heilshorn in’n Süüdoosten, Brundörp in’n Süden, de Meyenbörger Oortsdelen Brakland un Grote-Kamp in’n Süüdwesten un Düngel, Seedörp un Leernst in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

Buggehorn hett fröher to de Buurschop un later to de Gemeen Garlst tohöört. De Gemeen Garlst is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Binnen de Gemeen höört de Oort sietdem to de Oortschop Garlst.

### Inwahnertall

### Religion

Buggehorn is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Buggehorn is de freewillige Füürwehr Garlst mit tostännig.

### Verkehr

De eenzige richtige Straat ut Buggehorn rut geiht na Garlst un an de Landsstraat 135 (fröher Deel von de Bundsstraat 6). De L&nbsp;135 föhrt in’n Noordwesten över Hoop an Hagen langs op Bremerhoben-Wulsdörp to un in’n Süden över Heilshorn na Ihlpohl un Bremen-Noord. Von Garlst geiht in’n Süüdoosten de Kreisstraat 46 na Hülsbarg un von dor na Oosterholt-Scharmbeek an de B&nbsp;74.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer in’n Noordwesten von Buggehorn un de Opfohrt 14 Swonewebel in’n Süüdwesten doot all beid so 13 Kilometer wied weg liggen. De Opfohrt 15 Ihlpohl in’n Süden is 14 Kilometer von Buggehorn weg.

De nächsten Bahnhööv sünd an de Bahnlien Bremen–Bremerhoben so bi 14 Kilometer wied weg in’n Oosten de Bahnhoff Olenbüttel un in’n Süüdoosten de Bahnhoff Oosterholt-Scharmbeek.

## Footnoten
Synagoog Oosterholt-Scharmbeek

De **Synagoog Oosterholt-Scharmbeek** wee dat jöödsche Goddshuus von Oosterholt-Scharmbeek. De Synagoog hett von 1865 bet 1938 bestahn.

De Doden von de Synagogengemeen sünd op’n Jöödschen Karkhoff Oosterholt-Scharmbeek begraven worrn.

## Historie

De eerste Jood keem 1731 mit Levi Hertz na Scharmbeek. Nadem dor ok noch annere Familien hentagen sünd, sünd 1742 de eersten Goddsdeensten fiert worrn. Offiziell to en Synagogengemeen tohoopslaten hebbt sik de fiev jöödschen Familien in Scharmbeek an’n 1. Dezember 1762. Den eersten Nawies för en Synagoog gifft dat 1804. In dat Johr is Benjamin Jakob as Schoolmeester, Schächter un Vorsänger anstellt worrn. 1829 hett de Synagogengemeen beslaten en ne’e Synagoog an de *Diekstraat* to boon, de 1864 afbrennt is. De Gemeen hett denn en neet Gebüüd boot, dat Platz för 150 Lüüd harr un 1865 trech worrn is. Dat Gebüüd stünn an de *Schosseestraat* (later *Bahnhoffstraat 136*, vondaag *Bahnhoffstraat 105*) an’n Scharmbeker Beek.

In de Riekspogromnacht an’n 9. November 1938 sünd ok dör Oosterholt-Scharmbeek Lüüd tagen, de de Synagoog ansteken wullen. Wat de Brandmeester Fritz Torbohm aver verhinnern kunn. Dör de Verordnung über den Einsatz des jüdischen Vermögens is de Synagoog denn 1939 för en Kooppries von 6500 Rieksmark an de Stadt Oosterholt-Scharmbeek verköfft worrn.

Dör de Dwangsakschonen von de Natschonalsozialisten un den Holocaust sünd twölv Maten von de Synagogengemeen verdreven un 21 ümbrocht worrn. Blots twee hebbt den Holocaust in Düütschland överleevt. Na’n Tweten Weltkrieg hett Heim Wilhelm Aron en Andrag stellt, dat de Synagoog trügggeven warrt. De Stadtraad hett ok tostimmt, dat aver dor von afhängig maakt, dat dat Gebüüd an de jöödsche Gemeen trügggeven warrt, de ja to de Tied nich mehr bestahn hett. Dorüm is dor nix na kamen.

Dat Gebüüd is von 1941 bet 1945 as Kreisluftschutzschool bruukt worrn. 1948 hett de Evangeelsch-Freekarkliche Gemeen dat Gebüüd övernahmen. 1982 hett de Avkaat Günter Kieber dor en Kanzlie in apenmaakt un 1984 is dat Kuntakt- un Beradungszentrum för arbeidslose Börgers von de Arbeidslosengemeenschop Oosterholt-Scharmbeek dor intagen.

In’n Harvst 2004 hebbt se dat Gebüüd afreten, üm dor en neet Wahn- un Geschäftsgebüüd to boon. An’n 9. November 2006 is in de Neegd en Mahnmaal för de Joden inwieht worrn, de ünner de Natschonalsozialisten ümbrocht worrn sünd.

## Footnoten
Good Neendiek

Dat **Good Neendiek** () is en ehmalig Eddelgood, dat twüschen de Öörd Geversdörper Oortsdelen Neendiek un Laak liggt. Dat höört to de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen.

## Geografie

Dat Good liggt in de Masch von de Oost. Dat Water ut dat Rebeed warrt över Gravens na de Oost hen afföhrt, de üm un bi 500 Meter von dat Good af is.

De Öörd ümto sünd Olendecken un Portshemm in’n Oosten, Laak in’n Süüdoosten, Neendiekerdörp un Neendiek in’n Süüdwesten un Marn, Neenseebagen un de Snook in’n Noordwesten.

## Historie

Dat eerste Besitter von dat Good, de in de Oorkunnen vörkummt, is de Landraad Marquart von Katt.

1905 is dat ole Goodshuus afbrennt un denn in’n Stil von de Grünnertied nee boot worrn.

Vondaag leevt op dat Good de Familie Holzheu.

### Verwaltungsgeschicht

Dat Good hett vör 1885 to dat Kaspel Geversdörp in dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

Dat Good Neendiek höört al von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is.

### Inwahnertall

### Religion

Dat Good is evangeelsch-luthersch präägt un höört to dat Kaspel von de Andreas-Kark in Geversdörp.

För de Kathoolschen is de Hillig-Krüüz-Kark in Oterndörp tostännig.

## Footnoten
Gelasius II.

**Gelasius II.** (* 1060/1064; † 29. Januar 1119 in Cluny) weer van 1118 bit to sien Dood Paapst.

Gelasius II., de mit Dööpnaam **Johannes vun [[Caetani (Adelsgeslecht)|Gaeta]]** heet, wurr an‘ 24. Januar 1118 as Nahfolger vun Papst Paschalis II. wählt, ahn dat de bannt Kaiser Heinrich V. in den Wahlvörgang inbetrucken wurrn weer. Vör sien Pontifikat weer he Mönk in Montecassino, af 23. August 1088 Subdiakon un Prosignator, af 1. Juli 1089 Kanzler vun de päpstlich Kanzlei, Kardinaldiakon vun Santa Maria in Cosmedin, af 1116 weer in Montecassino.

De Kaiser is gau nah Rom gahn, um sien Anspröök gellend to maaken, aber Gelasius II. is in sien  Heimatstadt Gaeta flücht, wo he an‘ 10. März 1118 de päpstlich Weehn kreeg. In‘ Gegentoog leet Heinrich V. den Cluniazenser Maurice Bourdin as Gregor VIII. to’n Paapst krönen.

In de Folgetiet keem kien Eenigung mit den Kaiser tostannen, insbesünnere nich över den dormals up sien Hööchtpunkt befindlichen Investiturstriet. Gelasius leet dorum 1118 up de Synode in Fritzlar den vun sien Vörgänger utspraaken Bann vun Heinrich bestätigen un nee maaken.

Gelasius II. is an‘ 29. Januar 1119 nah blots eenjohrig Pontifikat in Cluny storven.

## Literatur
* Stephan Freund: Gelasio II. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2  (Niccolò I, santo, Sisto IV), Rom 2000, OCLC 313581688
* Georg Gresser: Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049-1123. Patterbuorn 2006
* Friedrich Wilhelm Bautz: Gelasius II. In: Biographisch-Bibliographisches Kirchenlexikon (BBKL). Band 2, Bautz, Hamm 1990, ISBN 3-88309-032-8, Sp. 199.
* Stephan Freund: Est nomen omen? Der Pontifikat Gelasius II. (1118-1119) und die päpstliche Namensgebung, in: Archivum Historiae Pontificiae 40 (2002), S. 53–84.

## Weblenken

## Enkeld Nahwiesen
Lasse Weritz

**Lasse Weritz** (* 30. Mai 1986 in Cuxhoben) is en düütschen Politiker von de CDU. He weer van November 2017 bit November 2022 Afornten in’n Landdag von Neddersassen.

## Leven

Weritz is 1986 as Söhn von Monika un Winfried Weritz in Cuxhoben boren un in Hemmoor opwussen. Na dat Abitur 2006 an de BBS Cuxhoben hett he von 2006 bet 2010 an de Universität Hilmssen Weertschop un Geschicht op Lehramt studeert un sien Referendariat von 2010 bet 2011 an de Realschool Allefelle maakt. Later is he denn wedder na Hemmoor tagen un dor Schoolmeester an de Oostschool worrn.

Weritz is verheiraadt un hett twee Söhns.

## Politik

Weritz is mit 15 in de Junge Union rin. He weer dor von 2006 bet 2015 Viez-Kreisvörsitter un 2010 bet 2015 in’n Vörstand von de Junge Union Neddersassen (toletzt Viez-Landsvörsitter).

He is bi de Wahlen 2011 as Afornten in’n Kreisdag von’n Landkreis Cuxhoben intagen un is dor Viez-Frakschoonsvörsitter von de CDU. 2012 hett he den Vörsitt von’n CDU-Samtgemeenverband Hemmoor övernahmen.

Bi de Wahlen 2016 is Weritz in’n Stadtraad von de Stadt Hemmoor intagen un dor glieks to’n Börgermeester wählt worrn. Ok in’n Samtgemeenraad von de Samtgemeen Hemmoor is he wählt worrn.

För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Geestland un kunn sik mit 42,98&nbsp;% von de Eerststimmen dörsetten. Bi de Landdagswahl 2022 is he nich mehr antreeden.

## Weblenken

* Weritz sien Websteed (hoochdüütsch)
Oliver Lottke

**Oliver Lottke** (* 26. Dezember 1972 in Bremerhoben) is en düütschen Politiker von de SPD. He is siet 2017 Afornten in’n Landdag von Neddersassen.

## Leven

Lottke is 1972 in Bremerhoben boren. He hett an de Universitäten Ollnborg un Bremen Diplom-Sozialarbeidswetenschoppen un bet to de Magistertwüschenprüfung tosätzlich in Ollnborg Politikwetenschop un Sozialpädagogik studeert. He is Diplom-Sozialpädagoog un arbeidt siet 1993 bi dat Diakoonsche Wark in Bremerhoben (Deel von dat Diakoonsche Wark von de evangeelschen Karken in Neddersassen) un is dor in dat Rebeed Jugendhülp, Justiz un wahnungslose Minschen aktiv. Siet 2006 leevt he in Lox.

He is verheiraadt un hett twee Döchter.

## Politik

Lottke is 2009 Maat von de SPD worrn. Siet 2014 is he Maat von’n Gemeenraad in de Gemeen Lox.

För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Ünnerwerser un kunn sik mit 38,14&nbsp;% von de Eerststimmen dörsetten.

## Weblenken

* Lottke sien Websteed (hoochdüütsch)
Dörte Liebetruth

**Dörte Liebetruth** (* 23. November 1979 in Bremen) is en düütsche Politikerin von de SPD. Se is siet 2017 Afornte in’n Landdag von Neddersassen.

## Leven

Liebetruth is 1979 as Dochter von Jutta un Wilfried Liebetruth in Bremen boren un in Kerklinneln opwussen. Se hett von 1986 bet 1990 de Grundschool Bennbössel besöcht, weer von 1990 bet 1992 för de Orientierungsstufe an dat Schoolzentrum Kerklinneln un is von 1992 bet 1999 na dat Gymnasium an’n Wall in Veern gahn. Blots in dat Schooljohr 1996/1997 weer se för een Johr op Uttuusch in de USA un hett de Lincolnton High School in Lincolnton besöcht. In ehre Schooltied weer se 1998 bet 1999 Sprekerin von’n LandsschölerInnenraad Neddersassen un Viezpräsidentin von de BundsschölerInnenvertredung.

Na dat Abitur hett se von 1999 bet 2004 an de Hoochschool för Musik, Theater un Medien Hannover Medienmanagement mit Nevenfach Juristeree studeert un dat Studium as Diplom-Medienwetenschopperin afslaten. Von 2005 bet 2011 hett se an de HMTM Hannover ehr Dokterarbeid to dat Thema *Europa vor Ort verankern* schreven un dormit den Dr. phil. kregen.

Von 2005 bet 2009 weer se blangenbi ok wetenschopliche Mitarbeiderin för de Afornten Lars Klingbeil un Joachim Stünker in’n Bundsdag un von 2011 bet Februar 2013 wetenschopliche Mitarbeiderin von’n Europaafornten Bernd Lange.

Von Februar 2013 bet Mai 2015 hett se in dat Neddersassische Ministerium för Soziale Saken, Gesundheit un Gliekstellung as Persönliche Referentin von Ministerin Cornelia Rundt arbeidt un weer denn von Mai 2015 bet Dezember 2016 Referentin för Arbeid, Soziale Saken un Gesundheit an de Vertredung von dat Land Neddersassen bi’n Bund. Siet Januar 2017 weer se Baas von de Geschäftsstell to’n Aktschoonsplaan Inklusion för en barriernfree Neddersassen un Referentin in dat Referat „Inklusion von Minschen mit Behinnerungen“  bi dat Neddersassische Ministerium för Soziale Saken, Gesundheit un Gliekstellung.

Se leevt vondaag wedder in Kerklinneln.

## Politik

Von 2001 bet 2005 weer Liebetruth Landsvörsitterin von de Jusos un von 2003 bet 2008 hett se de düütschen Jugendverbänn op europääsche Ebene vertreden.

In de SPD is se siet 2000 Maat von’n SPD-Bezirksvörstand Noord-Neddersassen un siet 2002 Maat von’n SPD-Kreisvörstand Veern.

Bi de Wahl 2016 is se in’n Kreisdag von’n Landkreis Veern intagen. Dor is se Vörsitterin von’n Utschuss för Soziale Saken un Gesundheit un Viez-Vörsitterin von de SPD-Frakschoon.

För de Landdagswahl in Neddersassen an’n 15. Oktober 2017 weer se de Direktkannedaat in’n Landdagswahlkreis Veern un kunn sik mit 39,77&nbsp;% von de Eerststimmen dörsetten.

## Weblenken

* Liebetruth ehr Websteed (hoochdüütsch)
Marco Mohrmann

**Marco Mohrmann** (* 7. September 1973 in Zeven) is en düütschen Politiker von de CDU. He is siet 2017 Afornten in’n Landdag von Neddersassen.

## Leven

Mohrmann is 1973 boren un in Rohreis opwussen. He hett 1993 sien Abitur an dat Fachgymnasium Landweertschop (Johann-Heinrich-von-Thünen-School) in Bremervöör maakt. Na dat Abitur hett he sien Grundwehrdeenst bi de Bundswehr in de Essener Ruhrlandkasern un de Bremervörer Vörde-Kasern hatt. He hett en Lehr in de Bueree maakt un weer op twee Lehrhööv in Minst un Töst. Na de Lehr hett he an de Universitäten Kiel un Wageningen Bueree studeert un sien Studium 2001 as Diplom-Agrarinschenör afslaten. He hett denn as wetenschoplichen Mitarbeider an de Universität Kiel arbeidt un in’n Februar 2005 sien Dr. sc. agr. maakt.

He arbeidt siet 2004 in’n Verdriev von de Hansa Landhandel GmbH in Heeßel.

Siet 2012 is he Maat in’n Opsichtsraad von de Zevener Volksbank.

Mohrmann hett 1993 Behlke Jagels freet un hett mit ehr dree Kinner.

## Politik

Mohrmann is 1990 in de Junge Union rin un 1992 in de CDU.

2017 is he to’n Kreisvörsitter von’n CDU-Kreisverband Rodenborg wählt worrn.

He is in’n Gemeenraad von de Gemeen Rhaar un is dor na de Wahl 2016 as Börgermeester wählt worrn. Ok in’n Samtgemeenraad von de Samtgemeen Sürsen sitt he un is dor Vörsitter von de CDU-Frakschoon. Tosätzlich is he Maat von’n Kreisdag in’n Landkreis Rodenborg.

För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Bremervöör un kunn sik mit 50,47&nbsp;% von de Eerststimmen dörsetten.

## Weblenken

* Mohrmann sien Websteed (hoochdüütsch)
Mohrmann

**Mohrmann** is de Familiennaam von

* Anton Mohrmann (1897–1987), düütschen Diplomaat,
* Auguste Mohrmann (1891–1967), düütsche Pädagogin,
* Christine Mohrmann (1903–1988), düütsche Ooldphilologin,
* Karl Mohrmann (1857–1927), düütschen Architekt,
* Marco Mohrmann (* 1973), düütschen Politiker,
* Otto Mohrmann (1901–1993), düütschen Politiker,
* Ruth Mohrmann (1945–2015), düütsche Ethnologin,
* Wilhelm Mohrmann (1815–1891), düütschen Jurist un Politiker.

Kiek ok bi: Möhrmann, Mormann, Moormann.
Liebetruth

**Liebetruth** is de Familiennaam von

* Dörte Liebetruth‎ (* 1979), düütsche Politikerin,
* Matthias Liebetruth (* 1970), düütschen Musiker.
Danwitz

**Danwitz** betekent

* von Danwitz, fröhere Eddelfamilie.

**Danwitz** is de Familiennaam von

* Karl-Ludwig von Danwitz (* 1958), düütschen Politiker,
* Ludwig von Danwitz (1910–1981), düütschen Journalist,
* Norbert Schneider-Danwitz (1934–2017), düütschen Jurist,
* Thomas von Danwitz (* 1962), düütschen Rechtswetenschopper.

Kiek ok bi: *[[Die Ehe des Dr. med. Danwitz]]*.
Karl-Ludwig von Danwitz

**Karl-Ludwig von Danwitz** (* 26. Juli 1958 in Tönisvorst) is en düütschen Politiker von de CDU.

## Leven

Von Danwitz is 1958 as Söhn von en Buur in Tönisvorst boren. Na dat Abitur un den Grundwehrdeenst hett he von 1980 bet 1983 Agrarwetenschoppen an de Universität Göttingen studeert. 1984 hett he sien Dokter maakt un denn as wetenschoplichen Mitarbeider bi de Bundsforschungsanstalt arbeidt. Na düsse Tied weer he as Ünnernehmensberader in Sleswig-Holsteen aktiv un hett sik 1986 as Landweert in Snevern dallaten. He hett dree Kinner.

## Politik

Siet 1991 is von Danwitz för de CDU Maat in’n Kreisdag von’n Landkreis Heidkreis.

Bi de Wahl an’n 14. Januar 2007 to’n Landraad von’n Landkreis Soltau-Fambossel hett he gegen Manfred Ostermann verloren.

För de Landdagswahl in Neddersassen an’n 2. Februar 2003 weer he de Direktkannedaat in’n Landdagswahlkreis Soltau un kunn sik mit 58,6&nbsp;% von de Eerststimmen dörsetten. Bi de Landdagswahl an’n 27. Januar 2008 hett he den Wahlkreis wedder wunnen. Dütmaal mit 46,80&nbsp;% von de Stimmen.

Bi de Landdagswahl an’n 20. Januar 2013 wull he wedder as Kannedaat in’n Wahlkreis Soltau antreden. As de CDU parteiintern över den Kannedaat afstimmt hett, hett sik aver Lutz Winkelmann dörsett. Von Danwitz is dorüm nich wedder in’n Landdag intagen.

För de Landdagswahl an’n 15. Oktober 2017 kunn he sik in de parteiinterne Wahl aver wedder gegen Winkelmann dörsetten un weer wedder Direktkannedaat in’n Landdagswahlkreis Soltau. Von Danwitz hett dat Mandaat mit 41,85&nbsp;% von de Eerststimmen wunnen.

## Weblenken

* Von Danwitz sien Websteed (hoochdüütsch)
Eva Viehoff

**Eva Viehoff** (* 1958 in Soltgitter) is en düütsche Politikerin von Bündnis 90/De Grönen. Se is siet 2017 Afornte in’n Landdag von Neddersassen.

## Leven

Viehoff is 1958 in Soltgitter boren. Se hett Agrarwetenschoppen an de Universität Kiel studeert. Lange Tied hett se för dat Alfred-Wegener-Institut för Polar- un Seeforschung arbeidt un weer dor acht Johr lang Beopdragte för Froonslüüd. Na düsse Tied hett se von 2008 af an för dat Projekt *Komm mach MINT* för mehr Froonslüüd in Wetenschop un Technik (MINT-Fächer) arbeidt. Dat Projekt is von dat Bundsbildungsministerium fördert worrn.

Se arbeidt as Senior Consultant bi dat Kumpetenzzentrum Technik-Diversity Chancengleichheit in Builefeld.

Se hett dree grote Kinner un leevt mit ehren Levenspartner in Lox.

## Politik

Viehoff is 1995 bi de Grönen intreden. Se is siet 1996 Maat in’n Gemeenraad von de Gemeen Lox un siet 2006 in’n Kreisdag von’n Landkreis Cuxhoben. Dor is se Frakschoonsvörsitterin von de Grönen un siet 2011 ok Viez-Landraad.

Bi de Bundsdagswahl 2013 weer se Direktkannedaat för den Bundsdagswahlkreis Cuxhoben-Stood II un hett dor 6,1&nbsp;% von de Eerststimmen kregen. Dormit hett se keen Direktmandaat kregen. Op de Landslist von de Grönen in Neddersassen stünn se op Platz 9, wat ok nich utreckt hett, üm in’n Bundsdag intotehn.

För de Landdagswahl in Neddersassen an’n 15. Oktober 2017 weer se de Direktkannedaat in’n Landdagswahlkreis Ünnerwerser un hett 8,14&nbsp;% von de Eerststimmen kregen. Dat hett nich reckt, üm en Direktmandaat to winnen. Viehoff kunn aver över Platz 9 op de Landslist von de Grönen in’n Landdag intehn.

## Weblenken

* Viehoff ehr Websteed (hoochdüütsch)
Viehoff

**Viehoff** is de Familiennaam von

* Eva Viehoff (* 1958), düütsche Politikerin,
* Heinrich Viehoff (1804–1886), düütschen Philoloog un Pädagoog,
* Jean Viehoff (1916–1991), nedderlandschen Maler,
* Phili Viehoff (1924–2015), nedderlandsche Politikerin,
* Reinhold Viehoff (* 1948), düütschen Literaturwetenschopper, Medienwetenschopper un Medientheoretiker,
* Valerie Viehoff (* 1976), düütsche Rodererin.
Eike Holsten

** Hendrik Holsten** (* 3. Mai 1983 in Zeven) is en düütschen Politiker von de CDU. He is siet 2017 Afornten in’n Landdag von Neddersassen.

## Leven

Holsten is 1983 in Zeven boren un in Tarms opwussen. Het hett 2002 sien Abitur an dat St.-Viti-Gymnasium Zeven maakt un denn Politikwetenschoppen an de Universität Bremen studeert. As studentischen Mitarbeider hett he för den Bundsdagsafornten Reinhard Grindel arbeidt, een Johr en Praktikum in Berlin bi de Adenauer-Stiftung un in dat Adenauer-Huus maakt un weer denn von 2008 bet 2016 richtigen Mitarbeider von Reinhard Grindel.

Holsten is verheiraadt mit siene Fro Katrin un hett twee Kinner. He leevt vondaag in Rodenborg.

## Politik

Holsten is 2001 in de CDU rin.

Siet 2012 is he Maat von’n Stadtraad von de Stadt Rodenborg. Bi de Wahl 2016 is he tosätzlich ok in’n Kreisdag von’n Landkreis Rodenborg wählt worrn.

För de Landdagswahl in Neddersassen an’n 15. Oktober 2017 weer he de Direktkannedaat in’n Landdagswahlkreis Rodenborg un kunn sik mit 39,35&nbsp;% von de Eerststimmen dörsetten.

## Weblenken

* Holsten sien Websteed (hoochdüütsch)